
PREFAZION 
MARCHET IL PARI DE KOINE FURLANE 


Mi visi avonde ben di cuanch’o soi lat a chatá te sô chase di 
Udin Josef Marchet (Glemone, 23.7.1902 - Udin, 8.5.1966) pos 
més denant ch’al les cul Signor. Al jere maldt e indeul, ma al 
conservave inmo saldece di caratar, lampidece di pinsir e judizi 
ferbint. Mi indreca peraulis di preseament e di incoragiment a 
rivuard dai miei interés pal furlan, e cheste só degnevulece mi 
pocd a lá indenant pal troi ch'o stevi invianmi. 


Naturalmentri jo o savevi che, vinch agns indaár, lui al veve 
vude la fuarce, lavorand scuasit dibessól, di dá für par cuindis 
més un ebdomadari scrit contefür par furlan: “Patrie dal Friül. 
Sfuei setemanál indipendent". Une robe strasordenarie che, tai 
agns a vigní, mai plui si varés ripetüt in tiere furlane! 

Te personalitát di Marchet si devin donghe la vene 
polemiche, il cuintriconformisim, la brame di lavorà simpri miòr. 
Tai siei esordis leteraris nol si veve anchemo discholt, scrivind 
par furlan, dal rid lengag di Glemone. Partant al doprave chestis 
formis: il di da sagre, für das gabanis; su pa schene, su pas cretis; 
ta cise, tas mans; lis mons, a son lás, scuindüs; il preidi, vuéj, 
fréit, al béif (cfr. I lunaris di pre Bepo, Udin 1976). Tantetant al 
rinunzià besclet lis particularitáts locáls di ogni fate, a pro de 
lenghe furlane unitarie, la cussi-clamade koinè. Nus dé un esempli 
ch 'al vál ančhe tai nestris dîs, stant che anche cumo tanch di lór a 
fasin fature a dislontanási dal lor lami e sterp champanilisim. 

Anche par une altre reson la vore di Marchet a merte 
amirazion e imitazion. Si trate dal so sfuarc constant di fa dal 
furlan une lenghe moderne, indipendent, nazionál. Sichedunche si 
meseda in mud inteligent par inrichi la lenghe cun duch chej 
neologisims che j someavin jusch e necessaris. Cundifat al é il 

pari di numerós vocabuj, p. es.: la Bélgiche (it. il Belgio), belgic 
(it. belga), flamand (it. fiammingo), e cundiplui al dé une muse 
furlane a putròs nons di persone, p. es. Alari, Teoduri, etc.; e 
nančhe nol vè teme di realdî lis formis latinis: Titus Livius, etc. 

Dutis lis lenghis nazionáls, nocate la lór lidrís populár, a son 
stadis pastanadis di scritórs, poetis, gramatics, lessicografs. 
Varessial il furlan di séi une ecezion? Malafeno; e cheste a jé une 
des grandis lizions che nus à insegnát il mestri Marchet. 


Gorg Faggin 


SALVA L'ITALIE 


Masut Tunisse al jere un biát vieli, che daspò restàt vedul e 
mandadis a marit lis dôs frutatis, al viveve bessolin te sô čhasute 
für dal pais, cunt'un flic di tiere, une vachute, un mil, un purcit, 
un par di pioris, cuatri Shalinis e un ghat vieli póc mancul di lui. 
No j coventave di plui e no j sechave lis mirindis a dinissun. 


Une di al jere daür a pastaná un stroput di cevole insomp de 
braidute, cuanche un automobil si fermà su la strade dilà de cise, e 
subit a saltarin für tre cuatri soldáts. A sburtarin il puartel, j 
vignirin donghe e un graduat j domandà non e sorenon e se so pari 
al jere muart o viv. 


- Po folc! - dissal Masut - ind' ài setantesis jo: cemtid voléso 
ch'al sedi viv gno pari. No soi migo fi di Matusalem... 


Il graduát Jj consegnà une charte plene di timbris. 
- No sai lei, ch'o soi cence ocháj, ch'al viodi... 


- Poben - dissal il militar - o savés ch'a jé la vuere e duch 1 
citadins a devin fa il lor dove par salva l'Italie. 

- Siorsi, ch’al viodi. 

- E alore us menin vie il mál. 

- Cho - dissal Masut - magari il mül nol é un citadin. 

- Ma al covente par fà la vuere. Daspó finide us al tornin. 

- J lassarin la Charte cui timbris e j menarin vie il so Basili. 

- No stait a daj di bevi masse, parcé ch'al sude tanche un 
cristian - al disé il vieli. 

Al passa un piecut di timp e Masut al scugni fasi ara il 
éhamput cui büs di Vighi, ch'al steve lajü disot. Ogni tant al deve 
une vualmade pe strade s'al tornave Basili. 


A rivarin invezit, une di di Sierade, prin de vendeme, un trop 
di todescs: - Heraus, Verräter! 


- Nicz ferstén - dissal Masut scaturit. 

- Feigh Italienisch! 


J molarin un pár di pidadis e j menarin vie la vache, par ch'al 
imparas ce ch’al val di tradi Hitler. Masut nol capive ce tradiment 
ch'a ves fat la Flore, ma al tasé cidin parvie de peleate. 


Un par di més daspo a capitarin altris todescs. A jentrarin in 
cusine, j baterin une man su la spale, cun biele maniere. 


- Buonciorno, Grossvater. Tu bon camarad! 


E j spiegarin che nol jere plui nissun tradiment, parvie ch'al 
jere tornát a bati cun lór pe salvece da l'Italie. E tabae, tabae par 
talian e par todesc, un póc par fate, j beverin mieg caratel di vin e j 
menarin vie il purcit di grasse. Ma cheste volte j meterin in man 
un blec di charte. 


- A] ven a stâj che cu la charte no s'implene la büfule - al 
pensa il puar omp, cuanch’a forin partits. - Poben, prin la patrie e 
po la cuince. 

Un an daspò, che il vieli cence cuince e cence companadi al 
jere intrigàt a puartàsi atór 1 siei carnaváj, di plene gnot si viodè a 
vigni dentri in Chase une clape di fantats cence munture, ma plens 
di feramente e di bombutis ator de panze. Cui si senta culi, cui si 
distira cula, cui si butà tal camarin a ciri alc di rosea o di bagná la 
peraule. 

- Si à di sacrificasi duch par dilibera l'Italie - al declarà il 
caporion. 

- Laiso a juda i todescs? - al domanda Masut. 


- Judáju a là in malore! A son lór la ruvine da l'Italie - j 
rispuinderin Chalanlu di neri. Po j consegnarin un altri brengulut di 
Charte e j menarin vie la vidielute. 

Daspó cuindis dis a rivarin un ploton di talians cu lis baretis 
neris, e anche chej j menzonarin che si scugnive sacrificási par 
salva la patrie. 

- Aha! Par para fir 1 todescs, al ven a staj? - dissal il biat 
vieli. 


Robis che no lu sbusin für par für sul moment!. Po, mediant 
che ur someà vieli e dordel lu lassarin in pás cunt'un sfueut in 
man, e s’e tovarin tiransi daùr lis pioris. E Masut al restà li 
incocalit a pensà ce malans che ur vevin fat lis dós pioris ai 
todescs. 


J restavin juste lis Shalinis anéhemó inocentis di tradiments 
cuintri la patrie. 


Une sere di Vierte ch'al ploveve a seglots, al sinti un 
Chadaldiaul di tons e di sunsür su la strade. Al meté il nas su la 
rame e al viodé a vigni indenant caretons cunt'ungrum di ruedis 
dentri di un cinturon, che nol capive cemüd ch'a fasevin a là 
indenant. E cuatri cinc soldáts cu la muse nere j saltarin in chase. 

- Ochei, paisa - j diserin duéch legris chej neris. E po jJ 
spiegarin che lór a jerin daùr a liberà l'Italie e che aromai a jere 
salve. E di tant contents ch’a jerin, j scolarin fin l’ultime gote di 
vin e j mangharin dutis lis ghalinis. E vie lor. 

Masut, restàt bessòl, al comencà a fà 1 conts. Il hat al vignì a 
sfreolási intór di une Shambe. 

- Al vignarés a jessi che tu tu sés stat l’unic a no sacrificati pe 
patrie - j bruntulà Masut. E alore ti sacrificarai jo par fa fieste in 
gracie de liberazion. E daspo di vélu Chapat pal copin, lu puarta 
sul €oc ej Concha il chav cu la massanghete; e lu butà te padiele. 

Cussi anche il shat si fase une idee de salvece e de liberazion. 


LA SANTE REGULE 


Gno von, recuie, ch'al jere dal Trentevot, al veve un cusin, 
Zaneto, che j disevin Raspe, parvie che, a fuarce di raspà tant il 
póc come il trop, si jere fate une sostance che i siei nevóts, un plui 
barabe di chel altri, no son anchemo riváts adore di disfále dal dut. 
A] traficave un póc in duch 1 genars: formadi, legnam, vachis, 
vin... e sao jo ce anche. Ma s’al capitave in Chase, cuanch’al jere 
lui, un frari a domanda la caritàt, al deventave come un 
indemoneát, al urlave, al blestemave, al pierdeve anche l'infiche di 
cristian. I borghesans a crodevin ch'al fasés chés vitis parvie ch'al 
jere tant interessát, ma gno von mi diseve che nol jere vér e che la 
reson a jere un'altre. E une di m'e à contade. 


Cuanche il Raspe al jere anchemo govin e ch’al comenéave 
apene a lavora un poc in grand, j capita une volte di vê di lâ sà par 
Nimis parvie di une partide di fajâr. Al parti di Chase cul caretin 
che lis feradis in ché volte no si saveve ce ch'a fossin, e vie in 
direzion di Udin. Fatalitát, al veve juste tacade la Tresemane, ché 
viere, a soreli jevát, ch'a passe für par Padiár e Dedeà, che il 
chaval al tache a là cuet e prin di rivà a Chavali al veve pierdüt un 
fiér. 


I] Raspe nol voleve ruviná la bestie, che j leve benon pai siei 
rigirs e nol podeve manéhá tal doman al maréchát di Nimis indulà 
ch'al jere d'acuardi di Chatàsi cui sclávs dal legnam. Di ché altre 
bande, fin a Tresesin, d'inferá nol jere cás. Cussi mo al divisà di 
lassá chaval e caretin a Chavali, là di un so cogno&int e di là 
indenant a piduline fin a Tresesin, indulà ch'al podeve passa la 
gnot te locande dal Moro. 


Tal indoman al sperave di échatá il mieg par riváà fin a Nimis 
che parvie dal marchat, cualchidun dal pais al sarés lat su dal 
sigür. Sistemát il ¢haval, al Chapa la strade fra lis Shambis e vie 
inviat, che il palmon no j manchave. 


Ma ché strade, fra Dedeà e Reane, a jè lunghe come il rosari 

di agne Filumene e il Raspe al jere un omp ghubiál e tabajot e, 
cussi dibessól, si stufave che j pareve di sclopà. Par combinazion, 
sunt'une volte, al viodè di lontan doi fraris capucins ch'a 
Chaminavin denant di lui. Magari lui al sarés stat plui content di 
viodi un par di fantacinis par tacá discors cun lór, ma pluitost che 
nuje, bogns anche 1 fraris. E int'un lamp ur rivà di schene. A 
Chaminavin al par, cidins, cun pas avual e cui vòj bas e lis mans 
insacadis tes maniis de tonie. Un al jere grand e grués, su la 
cuarantine, chel altri plui Sovenut, palidin e spiul ch’al pareve un 
Chandelot. 

- Laudat Jesü Crist e San Francesc! - al tache il Raspe. 

- Simpri! - j rispuind il frarot, voltansi a Chalalu. 

- Pari, che mi scusi s'o ven a rompiur la devozion a lór ch'a 


son personis religiosis, ma, o dis la veretàt, la strade a mi mi pese 
tant che mai a fale dibessól. Vadino lontan? 

- O sin direts a Saorgnan de Tor, paron. E se la nestre 
companie no j displas, o sin contents di fâ la strade insieme. 

- Viodial cetant ben. O voi anche jo di chés bandis, ch’o ai di 
riva fin a Nimis e mi si è inčuetât il Chaval. Ma ca di un póc al ven 
gnot, pari, e no crdd che nanche lôr no vedin intenzion di lâ fin a 
Saorgnan cheste sere. No jé migo la strade dal ort! 

- Lu savin, paron. Si fermarin a domanda une bochade e a 
polsá là dal Moro di Tresesin; al é di buinore in ca ch'o éhaminin, 
ch’o sin partits di Palme. 

- Benon, pari. Anche jo, ch'al viodi, o vevi fat ché stesse 
pensade. E par doman 1l Signór al proviodarà, nomo, pari? 

- Si sa po. Noaltris, puars fraris ch'o vivin di caritát, no vin 
mai nissun pinsir pal doman. 

- Juste, pari, juste. La Provedence a jé grande. Varessial une 
prese, pari? - } domanda il Raspe al plui govin, ch'al taseve simpri. 

- Tabac? No 'nd' ài. Lu proibi3 la sante régule. 

- La sante régule? Ce sante ese... cussi triste? 


- Si sa po - al dis chel altri - la régule di San Francesc no nus 
permet nuje di plui dal necessari. Ma jo o pués contentálu, paron, 
parvie che nó o vin la proibizion di doprá il tabac, ma no di 
proferijal al prossim. 

E intant al tirà far di chel sacheton che 1 fraris a devin vé 
insomp de manie, une panarie di macube, che indi veve dentri 
almancul une lire. Il Raspe al slungha la Cate e in’ Chapa su miege 
once buine; e in chel mentri che le tirave su pal nas, al pensave 
che la sante régule a jé une bravissime sante. 

- Paraltri, pari, e à di jessi une vitace ché dal frari francescan. 

- Cho, al dipend di cemüd che si le ¢hape, paron. Cuanche un 
s'e à Sielgude, cu la gracie di Diu e cul ajùt di San Francesc, al pò 
anche tirale indenant. 

- Si capis, no dis di no: si fás il cal, vere, pari? Ma simpri ché 
tonie ruspiose, d'Istát e d'Unviér... 

- A jè la sante règule! 

- E simpri a pis atór pal mond, ch'al plovi o ch'al svinti... 

- A jè la sante règule! 

- E simpri discolčs, te nêv o tal pantan... 

- A jè la sante règule! 

- Folc che le trai la règule! O sarês pursì omps di čhâr e di 
vuès ančhe voaltris, nomo? 

- Poben? Chel ch'al è indispensabil no nus mančhe mai. 
Nome ch'a vûl umiltât. Čhapâ ce ch'al ven e come ch’al ven. Bêčs 
adués mai! Ma se lui, metin a di, mi puartàs in čhase e mi dès di 
mangha, la sante régule a sarés di mangha: fasüj in salate o chapon 
a rost, chel che mi dà. E se mi dà di bevi, la régule a jé di bevi: 
aghe di poé o vin di Ramandul, chel che mi dà. Darest, il Signór e 
San Francesc a pensin simpri pal puar frari. 

Intant al vigni scür e co a rivarin te locande dal Moro a 
Tresesin, il paron ju ricevé cu la florentine in man. Il Raspe ch'al 
saveve il vivi dal mond, al jentrà prin e al Chatà la fate di soflàj ta 

l'orele a sár Jacum, l'ustir: - Ch’al sinti mo, sar Jacum, s’al a 
anchemo alc di bon, che mal riservi a mi, che chei doi là lu pain 
cu la sante régule e jo cu lis palanchis. 


- Orpo de maràngule, ch'al tasi, lu prei, paron Zaneto: mi é 
capitade sul plui biel une cubie di nuviès cun dute la briade, che 
mi varessin fat fir anche 1 clas de Tér. Ce ao di daur mo jo a lor 
usgnot? Vidd, vidd, Blasut, se tu puedis argagna donghe une 
bochade par chestis bravis personis. 

Il gargon al va e al torne dal moment, cun dós pagnochis e un 
poleéut a rost: - Dut achi, siór paron: nol é un frucon di nujaltri. 


Il Raspe, svelt come la sghirate, j trai une man al poleé e ché 
altre a di une pagnoche e al côr a distira lis Shambis sot de taule. 


- E cumó puarte di bevi - al dis. 

I doi biáts fraris a spietavin cidins int'un ¢hanton; l'ustir nol 
saveve ce daur e ju planta ali, denant di une pagnoche dure che 11 
gargon al veve pojade su la taule. E il Raspe, chel mostro, ju 
intiziave: - Usgnot mo, paris, us toche di osserva pardabon la sante 
régule: pan e aghe: il pùr necessari! 

- Come ch’al val lui, paron! - al dîs il frari plui svelt. 

- Ah sì, a jè vere: se jo ur proferiš... Ma che mi scusi, che mi 
scusin, o vuei di: s'o dividin in tre chest passarin culi, no si 
sporchin nanche i dinch e o resti fotàt cu la sante régule anche jo, 
che no soi frari! No j parial, pari? 

- Come ch'al cród lui, paron!. 


L'ustir, par no mostrasi dal dut maleducat, al manda il gargon 
a puartaur un fregul di formadi e miege boce di vin. E cun dut 
chest e cu la sante régule a lerin a durmi, divotementri. 


Tal doman il Raspe al saltà für sul prin sclari a viodi di 
cualchi maréhadant ch'al les a Nimis cu la briséhe o cu la carete o 
cunt'un altri imprest. Ma nol éhatà un'ànime: al jere maréhát 
anche a Pagnà, ch'al é plui donghe, e chej ch'a volevin fà afárs a 
levin duéh di ché bande. Par fale curte, j tothà di tornà a metisi in 
viag a pis e, par no jessi bessól, al éhapà la strade di Cumpite, in 

companie dai fraris. 


- Biele zornade anche vué! - al disè, tant par tacà discors. Ma 
diband: chej doi a levin indenant cul chav bas, cence rispuindi. Il 
Raspe nol capive ch'a stevin preand lis lór orazions. 

- S’e varan vude par mal - al pensà. Invezit, daspò un pòc, il 
frari Chacarot al ripià il discors serenementri, cence ombre di 
rancùr: - Biele zornade, dabon. Paraltri co il soreli al sarà saltàt 
für, si lu sintarà anche plui di ir. Massime lui, ch'al à di là 
fintremai lassu, a Nimis. 

E vie indenant éhacarand di cheste e di ché altre, come viéj 
amions. Cuanch’a forin donghe de Tor, ur riva tes orelis il sunsûr 
da l'aghe. In ché volte mo, no jerin ni puints ni passarelis. Il Raspe 
al crodeve che, di ché seson, la Tor a fos sute, e invezit si Chatà 
denant di un branc di aghe no trop fonde ma ben larghe e avonde 
turbide e imburide. 

- Orpo di un Chan, cemd si fasial cumò? - al disè. 

- Si fas cussi - j rispuinde il frari, e int'un lamp si disleà lis 
Cavatis, al tirà sù la tonie e s’invià par jentrà ta l’aghe. Il so 
compagn, cence viergi boChe, al fasè chel istès, anzit al jentra 
dentri daurman par rivà di ché altre bande. 


- Si sta pòc a dîlu - al bruntulave il Raspe - ma jo, cu lis 
polachis, 1 scufons, lis mudantis, lis braghessis e 1 reumatics... o 
soi int'un biel imbroi. Mostro di chaval, al à di lá a pierdimi 1 fiérs 
juste cheste volte! 

Alore il frari ch'al jere anéhemó di ca, si volte e j dis: - Ma, 
paron, ce vuelial disperási? Jo o ài buinis spalis; ch'al fasi cussi: 
che mi monti a sachemule e int'un minüt jo lu poi lavie di là. 

- Po, magari, pari: mi fasarés un gran servizi. Nome che mi 
displas di faj fa cheste part a une persone come lui, pari! 


- Ma, par caritàt, ce vadial a pensà? La sante régule nus 
comande di judá il prossim cun duéh i miegs, salvand l'onestát. 
Ch'al monti sü e che si fidi di me ch'o soi sald. 


- Masse bon, pari, masse bon al è lui! - e intant ch’al diseve 

cussì, il Raspe si Jere $a rimpinát su pe schene dal frarot e si 
tignive dir strenginlu pes spalis. 

- O pesi, nomo, pari? 

- Eh po nol é un floc di lane, no, par di la veretát. Si viód che 
lui si trate ben e no a pan e formadi, come i püars fraris di San 
Francesc. 

In cheste il frari al jere rivát, cu la sò Chame, juste tal mieg 
dal branc, indulà che l'aghe a jere plui fonde e plui corint. E li al 
fermà dibot. I] Raspe al jere in pene. 

- No lin indenant, pari? 

- Eh, ce furie! Pluitost ch'al viodi di comodási ben, che mi 
par che mi sfracae, di tant ch'al pese. 

E chel altri a justási miór ch'al podeve. 

Il frari al provave a movi il pas, ma lu tornave a ritirá come se 
nol ves propit podùt là indenant. 

- Misericordie! Mi pár che mi sucéd juste come a San 
Cristoful. Ce dal diaul àjal intorsi, paron, che mi devente simpri 
plui pesant? 

- Po, ce vuelial ch'o vedi, pari? Ch'al ciri almancul di là für 
di chest puest ch'al é il plui periculós! 

- Al dis lui, ma ca no si rive adore di movisi. Jo no capis e 
baste!... Ah, che mi disi une robe: o scomet jo che lui al à béés cun 
sè! 

- Ma si, pari. Al capira, cul mistir ch’o fas jo, alc si puartisi 
simpri datr. 

- Ah, ve’ mo. Alore si spieghe! Pùar mai me! No sajal che un 
frari nol pò puartá béés adués? La sante régule... 

- Ce jentrie la régule cumó? Anin, anin, pari, che nol stedi a 
scherzá! Ch'al vadi für da l'aghe, lu prei! 

- Eh no po, paron benedet: la règule a jè la règule; ca al è póc 
ce discuti: o che lui al bute vie i béés ch'al à intorsi o che jo o 
scugni butálu ta l'aghe lui. 

- Pari, par caritát, pal amór di Diu...! 

- Ch'al buti vie 1 béés! 

- Anin po vie, pari, no stin a fà monadis! 

- Nol gove nuje, ch'al buti vie 1 béés! La sante régule prin di 
dut! 

- Pari, lu sconguri... Avonde: cumó o ài capit, o ripararai... 

- Ju butial vie, si o no?... Nol rispuind? E alore ch'al vadi a 
remeng lui cun dute la sô monede! 

E cunt'un schasson des sós spalis di taur, il frari lu plombe tal 
mieg da l'aghe, e al continue, pacific, la traviersade. 

I] Raspe daspó un biel tuf, al torne a compari strafond, 
menand pis e mans e sbergheland come un danát: - Jutori, jutori! 
Püar mai me! Sassins, traditórs! 

Rivat di la de Tor il frari si sigurà che il biát omp al podés 
resisti a la corentie da l'aghe e, cuanche lu viodé impis, che l'aghe 
j rivave apene parsore il genoli, al tornà a metisi lis Cavatis; e lui e 
il so compagn s'inviarin cul passut cujet e avuál dai religids. 

I] Raspe, si capis, s'e puartà für cu la póre e une buine 
bagnade; e invezit di passa di la de Tor, al torna indatir a sujasi 1 
vistits la de locande dal Moro. 

Ma daspo d’in ché volte, se un frari j ven par Chase, pùar mai 
lui! 

RENZO E LUZIE 


Chesch agns, anchemo sot da ľ Austrie, un fantacut, fi di un 
benestant Chargnel, s'incapricà di une chelarute dal pais, plui viele 
di lui, ch'a veve ga pierdùt cualchi fiér e ch'a veve anche premure 
di chata fir un bon mierli e di sistemási prin di là in semence. Il 
frutat, ben ben impeolat, si jere lassat convinci di sposále 
daurman. Ma nol jere anchemo für di pupil e 1 siei di chase j 
dineavin il consens; si sa che cence il lór consens il plevan nol 
podeve fà il sposalizi. 


Alore la ghate, ch'a viodeve in pericul il so proget, a riva 
adore di meti tal chav al so biel - Chalait po - l'idee di fâ come 
Renzo e Luzie tai Promessi sposi: al ven a jessi di presentasi a 
tradiment denant dal predi cun doi testemonis, e di: - Chest al è il 
gno omp, cheste a jé la mé fémine! - e fieste finide: 1 genitórs 
daspo, a podevin berghela tant ch'a volevin. 


Pre Tite, il plevan, al veve nasát ch'a stevin par faj cheste 
baronade, ma no si scomponeve parvie che, daspó dal Concei di 
Trent, un matrimoni di cheste fate nol à nissun valor. 


Il di de Madone de Salát a jere un fregul di sagre int'une 
gleseute für di man e 1l plevan al jere solit di dî la prime Messe. I 
doi colombs a vevin stabilît di petále in ché ocasion, cence fà 
nissun sunsùr; ma si sa che i testemonis no vevin podît tasé e, 
chel an, a Messe prime al fo un concors di fedéj verementri 
strasordenari. Cho il truc al jere preparát e i nuviés a pensarin che, 
jessind in bal, ur tochave di bala. 


Fintremai in fin de Messe nol sucedé nuje di gnüv. Rivát al 
moment de benedizion, il plevan al dise, come il solit: - Benedicat 
vos Omnipotens Deus... - e si voltà. In chel moment si presentarin 
in cuatri denant dal altar e il predi al resta cu la man e cu la 
benedizion par ajar. 

- Cheste a jé la mé fémine, siór plevan! - al disé il mierli. 

- Chest al é il gno omp, siór plevan! - a disè la ghate. 

- Nó o sin i testemonis, siór plevan - a diserin i doi 
barbeguans. 


- E joo soi pre Tite Cuajot... Pater et Filius et Spiritus 
Sanctus - al disè alore il plevan, fasind un biel segn di crós. 

SETANT'AGNS 


Mé agne Filumene - Di’ perdoni - a veve imparade benon la 
Storie Sacre sot dal vichari Ferui - Di’ perdoni, anche lui - ma lis 
floriduris, lis frangis che jé j meteve donghe, lis veve imparadis di 
sO none, ch’a vignarès a Jessi la mê arcibisnone. Patrimoni di 
famee, dunche, passat di generazion in generazion; paraltri simpri 
plen di spirt e di bon sens. 


Par esempli, la storie di Adam parát für dal paradis terest, 
agne Filumene m'e contave cussi: «Alore il Pari Eterni al Chapà 
par un brač chè maéulate di Eve e le invià für dal puartel dal 
paradis: - Urche vie, vergongose, va taponiti ché peleate e chel 
ardiel, brute soce, che no tu sês altri! - j disè. E podaspò j mola un 
sburton al pari Adam disind: - E tu, alon für, intant, e spiete li ch'o 
ai anchemo alc altri di diti, biát barbeguan! Intant ten amenz che la 
tô vite in chest mond a durarà si e no vinčh agns. Se tu âs anthemò 
un fregul di chav ti bastaran par purgá 1l to fal. 

Daspò dal omp al parà für il mang e a chel j disè: - Tü tu ti 
metarâs al servizi dal omp, tu j tirarâs la vuàrgine, la grape, il čhâr; 
e se ti maltrate masse, ti doi la facoltât di molâj cualchi pan o 
cualchi scuarnassade. Tu âs corante agns di vite. 

Adam alore al protestà: - Signôr, va ben che jo o ài falât, ma 
no us parial di fâ une strambarie a dâj corante agns di vite a di un 
nemal e nome vinch al omp, ch'al vignarés a jessi il re di dute la 
creazion? 

- Il re de creazion? il re dai dordej, al é l'omp! - al disé alore 
il Pari Eterni - Tu viodaras se jo o fas strambariis. Tu, mang, 
saressistu content di rinunzia a vinch dai tiei agns di vite par dájai, 
culi, al re di dute la creazion? 

- Mmmoooh - al fasé 1l mang, che tal so lengag al val di: Sidr 
si, dabon, siór Pari Eterni. Vulintir! 

Al capite il chan e il Signor j dis: - Corante agns di vite anche 
a ti, cul pat di vegla e di vuaca par tigni lontans 1 lóvs e 1 laris. E se 

ti daran masse botis e masse póc di manghá, tu às derit di meti 
cualchi volte 1 dinch intór des polpetis dai parons. 


L’omp al tornà a businà: - Corante agns di vite a un Chan 
ch’al è un chan! Ce leg ese cheste? 


- Poben tu t'inacuargarás! - al dis il Signór. - Séstu content tu, 
Chan, di cedij vinch agns de t6 vite al to paron? 

E il Chan, pensand a lis pidadis, a lis botis, la fan ch’al veve 
di pati, al rispuind: - Bububü - ch'al vàl di: Malafessi, siór Pari 
Eterni! 

Daspo dal chan a vigni la volte de Simie, e il Signór par no fà 
une scarpe e un Cucul, j disè: - Anche a ti ti doi corant'agns di vite; 
e in chest timp tu as di Chamina gobe, di tossi, di sbelea e di fa 
boChatis par fà ridi i umign. Astu capit? 

E l'omp che nol jere mai content, al torne a bruntula: - Anche 
a une Simie, po corant’agns di vite! In ce mond sino culi? 

Alore il Signòr: - Ben, no sèstu anthemò no pasùt tu? Vistu 
vént anche? 

- Cho, mi pararés, parvie de mé dignitát di creature fate a 
inmagin e someance di v6, Signór,... che, insumis... 


- O ài capit - al dis il Pari Eterni - Séstu contente anche tu, 
Simie, di lassaj al to paron dis agns de tô vite? 

E la Simie, pensand al so destin, a rispuindé pronte di si 
cunt’une starnudade. 


Alore il Signor al tira la sume di dut e j assegna al omp 
setante agns, pôc sù pôc jù, di vite in chest mont. E lu manda al so 
destin. 


Ma si capi$ che i setant'agns dal omp no son duch di ché 
stesse provignince e, par consecuence, no son duch compagns. 
Vinch a son chej che j vignivin di derit al biát Adam, ch'al ven a 
jessi al omp primitiv e cence esperience: 1 vinch agns de goventit 
e dal amor. Chej altris vinch ju a vats dal mang: e chej a son vinch 
agns di faturis e di sudors. Daspo a vegnin 1 vinch agns ereditats 

dal Chan: vinch agns di vitis di Chan. E 1 ultins dis agns a son chej 
de Simie; e la po al omp j toche di Chamina gobo, di tossi, di 
sbelea, fasind ridi dute la Soventit! 

Cussì al impare a no jessi mai content di chel che la 
Provedence j destine.» 

DEMOCRAZIE IN PARADIS 


Une di si presentà sul puarton dal paradis un bocon di omenat 
ch'al pareve un di chej ch'e àn metáüt in crós il Signor; e si metè a 
sdrondena il batali. San Pieri, ch'al jere dentri, mieg impisulit, al 
spesseà a viergi la puartelute par cuca für. 

- Ohelà, galantomp, ce us duelial? Ese maniere di fà, cheste? 

E chel altri: - Viergimi! - dissàl. 

- Viergius? Cun ché muse di gughó ch'o vés!... 

- Là dentri and' é di piés di me. Tire chel clostri, moviti! 
Seno ti buti jü il porton. 

- Cui à dit ch'and' é di piés ca dentri? Sot di me nol é mai 
jentrát un Barabe come vó. 

- Spalanche 1 v6j e tu t'inacuargarás. E intant viergimi. 

San Pieri, cence di nujaltri j siere la puartelute su la muse e 
s'invie für dal paradis, un póc sorepinsir. E cussi land indenant al 
Chalave atór e, corpo di Baco, ca e là j capitave di viodi ciertis 
musis e di sintí a fevela tant malementri e fintremai anche a cola 
cualchi croste di chés pelosis ch'al scugni propit persuadisi che 
chel altri j veve dite la veretàt. E al pensave dentri di sé: - Cheste a 
jè biele! Se il Signór si vise, mi dà la colpe a mi, dal sigûr. 

J ven incuintri San Pauli: - Ce val di, Pieri, di chestis bandis? 
Cun ché muse di lassimi stà... 

- Ah, Pauli, se tu savessis ce che mi toche! E j conte la part. E 
biel ch’a levin indenant, no ur vegnial incuintri juste chel tal che 
San Pieri nol veve volát viergi]j un moment prin! 

- Ben, cemüd ese cheste? - dissal San Pieri - Sojo o no sojo jo 
il puartonir dal paradis? Di ce bande séso jentrát ca dentri, vô? 

- Ce t'impuartial a ti? Culi o soi e culi o stoi! 

Alore San Pieri e San Pauli si consearin fra di lór di mandá 
une companie di agnuj a fà une inspezion par dut il paradis, für e 
dentri. Subit al tornà donghe svoland un agnul e ur disè: - Lajù, 


19 


dapid dal paradis, a jé une séhalute. E li al é San Josef ch'al fas 
vigni su cui ch’al val lui. 

- Cho mo - dissal San Pieri - Vióstu cemüd ch'a jè! Ben, ma 
no jè maniere di fà: jemplá il paradis di Chochelis e di lazarons! Ca 
bisugne proviodi daurman e dibessój parcé che no si pò la a contàj 
al Signòr un scandul di cheste fate. 


Dal dit al fat, a mandin a clamà chej altris apuestuj e 
t'implantin il tribunál. J dan l'incarghe a Sant Ivon di presentà 
l'acuse e a comandin di là a éholi San Josef e di menálu denant di 
lór. San Josef, püar vieli, al rivà cuanch'al podé e, éhatansi denant 
di chel sinedri, al domandà: - Ce voléso, cumó? 


San Pieri, president, j rispuind: - Chalait mo, San Josef, nus 
displás propit di vé scugnùt clamâus in judizi, parcè che vô o sês il 
plui gran sant dal paradis. Ma no podin fà di mancul. Nus risulte 
che v6, cunt'une séhale ch'o vés metude jù, dapid dal paradis, nus 
fasés jentra personis pôc di sest. Alore al è diband che nô o sedin 
lâts a insegnâ che, par vigni in paradis, bisugne jessi bogns e vivi 
ben. Sielgeisi un avocat che us difindi e rispuindeit a chel che us 
domandarin. 


- Poben, o rispuindarai. Avocats no m'in' covente... E po in 
paradis no "nd" à di jessi nissun... 

- Alore, diseit, parcè véso fate ché schale lajù? 

- Ào di stà simpri diband, jo? O savarés che jo o soi simpri 
stát un püar omp, ma no soi usát a stá sul ozi. 

- E parce faséso jentra in paradis di ché int che no merte? 

- Chej ch’o fas jentra jo, a son duch miei divots. 

- Benon, o conti jo ce raze di divots. Ese clientele di tignî ché 
li? 

Al jeve su alore Sant Ivon e al fas un discorson mostrand che 
la justizie di Diu a va rispietade in dutis lis Chossis e che, se duch 1 
sants a fasessin in ché maniere, si podarés brusá 1 Vanzéj e meti 
soreal tes glesiis. E al fini$ domandand ch'a sedi tirade vie ché 
schale e metát un agnul di vuardie dapid dal paradis. 

- Poben - dissal San Josef - se voaltris le volés al vuestri mud, 
parons! Jo o éhapi la mé Fémine e il gno Frut e o voi a plantà il 
paradis int'un altri sit. E fieste finide. 

Ce vevino di di i apuestuj, püarets? E la séchalute a jé 
anchemo là. 

OSTARIIS IN CHEL ALTRI MOND 


Int'un pais de Basse a jerin doi ustirs ch'a vevin l'esercizi su 
la placute, un di face a chel altri. 


Un al jere avonde galantomp, tant sul cont dal vin, come sul 
presi. Là di lui, par solit, si tirave la puare int che, daspo des 
faturis de zornade o de setemane, a veve gole di bagna la peraule. 
Cho, si capis, cualchi batisim in cantine lu celebrave, une volte 
ogni tant, cuanche un aventòr, ga rivat di là dal clap, si ustinave a 
volé meti a sotet an&hemo cualchi miege boce: al ven a staj che 
l’ustîr al faseve a fin di ben... E po se il plevan al mandave la 
massarie a Choli cualchi fiascut, j al deve simpri dal miòr e a presi 
di cost. 


Chel altri, invezit, al jere un galiot, ch’al deve di bevi Sonte e 
s’e faseve paja par Samo. Ma istès la clientele no } manchave, 
parvie ch’al tignive man a duéh 1 pastiés, lis robariis, 1 afárs dal 
marchat neri, 1 trucs de politiche... E par chés figuratis loschis che 
il tacuin sglonf si ur al viodeve par difür de camisole, al veve di 
bande lis butiljonis prontis, anche in chel an dai mucs! 


Une sere, intant ch’al tirave 1 conts, al ustir galantomp j vigni 
un colp e lu puartarin sul jet plui di là che no di ca. Al capita subit 
il plevan e par dute la gnot al vé dafà a racomandáj l'ànime, che 
no Chatave mai la fate di saltà für e di là cun Diu. Tal indoman al 
jere su la bree cun duch 1 siei ordins, come ogni bon cristian. 


Intant l'ànime a rivave sul porton dal paradis, e San Pieri, 
daspo di vé esaminats duch 1 biljets di Pasche ch'a jerin in régule, 
j disé: - Chalait mo, Michelut, al sarés l'afár di chej batisims, 
indula che j vés robat il mistir al plevan... A saressin un pos di 
mesuts di purgatori di fa... Ma, in cosiderazion de buine condote 
general, se no vés voe di 1a a scotàsi il corean lajù, us permet di 
resta culi diftir, indula ch’o podaressis magari meti su un fregul di 
frasthe, se mai cualchidun al rivàs sù strac o se, par combinazion, 
in' vignis masse int'une volte e che ur tochás di fà un póc di 

code... - Benon - dissal Michelut; e al implanta un buffet su la 
puarte dal paradis. 

Cualchi més daspo a vigni la volte di chel altri ustir, che une 
di, parvie di une barufe tra cuatri fantacats di che} dal mitre, j rivà 
une Chadreade su pe melonarie, e j e parà a tocs. E vie lui, che 
nanche nol è rivât adore di finî l’at di dol6r. Cuanche si Chatà a 
jessi lavie di la, cence nanche fasal di, al Chapa la strade dal infiér. 
Ma sul so passepuart al jere Sa marcat chel bocognut di at di dolor 
e il diaul, daspò di véjint ditis di ogni colòr, lu mandà indadr. Il so 
destin al jere di là tal purgatori e di restà là fintremai il di dal 
judizi. Paraltri se propit nol voleve discomodási, j devin la licence 
d’esercizi, par seguita tal so mistir su la puarte dal infiér. E anche 
lui, dal mal e dal malan, al é stát content di Shavasi für a bon presi, 
e al à metüt sù un fregul di bàcaro in chej pais. 


Miéchelut intant al spietave 1 aventórs. Biel timp! Des bandis 
dal paradis, in zornade di vué, no jé lafé confusion. Une volte ogni 
tant cualchi vielute di chés di Messe prime, cualchi bon cristianut 
di chej a l’antighe, cualchi frutin colát jù dal pujül par trascurance 
dai genitórs, a rivavin sü e a jentravin drets come fusetis in 
paradis. Dute int che no ur plàs di bevi o che no à un crùd in te 
sachete o che no son usáts a pierdi timp pe strade. E dai siei 
paisans, parinch e amis nanche l'infiche. Michelut daür dal banc al 
passave zornadis e setemanis a soSeda, cu lis mans incrosadis su la 
panze. Fintremai che une di al e lat für de pazience e al à dit: - O 
ài capit, al jere miei ch'o fos lát jù dret tal purgatori: a chest'ore o 
varès garomai paját 1l gno debit e brusade la gambial! 

E viodind a passá di chés bandis un nulut blanc e mulisin 
come un floc di bombás, j montà a cavalot e vie in cerčhe dal 
purgatori. Biel ch'al vignive ju, no ti scontrial chel altri ustir, che 
si faseve indenant cu la barete sui vój e la lune par traviers! 

- Cemáüd? - di ca, - Cemád? - di là, i doi si contin 1 lór afárs. 

- Jo - dissal chel ch'al vignive dal infiér - no ài podát resisti 
plui lajà. Une confusion, une babilonie, un éhadaldiaul di intate di 

ogni risme: laris, imbrojons, barufons, sassins di strade, fantacatis 
di nauli, barabis, siorats prepotents, sensárs bausárs, blestemadórs, 
litigons e litigonis, mi vignivin dentri, mi sturnivin, mi pocavin, 
mi robavin dut ce ch'o vevi in cantine, mi fasevin il cháv come un 
gei, si pestavin tra di lór, mi butavin parmis lis bocis e lis tacis... 
Insumis, ché a jere pardabon l'antiéhàmare dal infiér! O presum di 
stâ plui ben tal purgatori e mi rassegni a la mé condane. A sarà 
lunghote ma, daspó dut, m'e soi mertade. 


E cussì discorind i doi ustirs si Chaparin a braè e si 
presentarin su la puarte dal purgatori. 

POSTFAZION 


LA LENGHE DI MARCHET E LA GRAFIE 
DI FAGGIN 


Dibot a son cinc agns ch'al è stàt inventàt l'OLF, 
l'Osservatori de lenghe e de culture furlanis. Lu componin sís 
professórs di universitát (G. Frau, C. Marcato, R. Pellegrini, P. 
Rizzolatti, S. Schiavi Fachin, R. Strassoldo) e tre "esperts" (A. 
Ceschia, L. Peressi, D. Toffoli). President al é Frau. 


Cinc agns dunche che i components dal OLF a lavorin. 
Pajáts! Poben in cinc agns no son státs bogns, cun duch i miliards 
ch'e àn vüt par man (di vot a dís), di publicá o di fá publicá un 
sbrendul di librut cu la grafie "sistemiche” JUSTE, daür des 
normis de Leg regionál 15/96. Par dí il vér doi fasicuj su la grafie 
cul titul La grafie uficiál de lenghe furlane normalizade e La 
grafie uficiál de lenghe furlane, lór ju àn butáts für tal 1998 e tal 
'99: ma chej doi librututs (un trente pàginis dal un, póc su póc ju) 
a son juste un tradiment des régulis stabilidis de Leg 15. Ma no 
baste: a son anche un tradiment des regulis di fonde de gramadie: 
formis pronomináls e verbáls manchants o inventadis di plante 
für, concuardancis bielavuál faladis, vierbs impersonáj coniugáts 
come personáj, ecc. 

I nùv dal OLF, paraltri, no son stats in cas di scrivi justis 
nanche chés cuatri peraulis dai manifesch di propagande pe 
lenghe furlane ch’e an fat tacad su su pai murs di dut il Friül. E 
l'operazion e d costát centenárs di milions! Ma il "cap-d opare" 
publicát in gracie dal OLF (90 milions di spese), al é Dut par 
furlan, un cors par imparà daurman a lei e a scrivi, vignut für a 
dispensis sul setemanál “Il Friuli”, là che si mostre che il so 
autór, A. Ceschia, nol sa ni furlan ni talian ma tantetant si permet 
di coregi il talian di Pier Paolo Pasolini. 


Cundutachest tal més di decembar dal '99, E. Bartolini, N. 

Cantarutti, S. Comini, G.P. Gri, T. Maniacco, L. Zanier e altris 50 
di lór e àn firmát un document là ch'a ricognosin "il valore 
dell'operato dell'OLF"; anche s'a scrivin ch'o sin int'une 
«situazione di grande confusione», daspo di vé trabaschát, par 
lung e par traviers, di «grafia ufficiale, lessico friulano, koinè, 
modello linguistico standardizzato, salvare dei suoni o salvare dei 
significati?». Dabon une gran confusie! 


Parchel mo, noaltris de Clape culturál Acuilee, ch'o savin 
cui ch'a son i "vampirs” ch'a fevelavin chej de Cooperative di 
informatsion Onde Furlane cuanch'a vevin di sei Sielgtits i niv 
dal OLF ("Il gazzettino" 1.5.1996); che no sin di chej che G.B. 
Pellegrini al clame i siei amís furlans che le pensin come lui: tant 
a di ch'a pensin che no esistin ni popul ni lenghe furlane, ma che 
«per i finanziamenti che ricevono, preferiscono non dirlo 
pubblicamente» (“Il mattino”, Padova 3.10.1999); che no vin vit 
un franc dai tanch miliards ch'a girin cumo tór de lenghe furlane 
(la pluipart, magari cussi no, strassáts malementri); noaltris, ch 'o 
vin lavorát saldo pe lenghe furlane, no molarin di denunziá la 
maniere che si spind i bécs de Leg 15; la mussagine di tanch di 
lór deventáts juste cumo mestris di furlan; la responsabilitát dai 
sorestants che ju lassin paroná e insegná. E o larin dilung pe 
nestre strade cu LA LENGHE DI MARCHET E LA GRAFIE DI 
FAGGIN che dutun a fasin la lenghe dal Friül plui madure e 
moderne, te sostance e te forme. La lenghe di chest librut. E sea 
cualchidun no j plasaran dutis lis flabis; a nissun, o sin sigùrs dal 
fat, no j vignarà sù di contindi che Marchet, par cont de lenghe, 
nol sedi il mestri sore duch i mestris. 

E l'OLF che si mesedi pùr cu la lenghe de gramadie di 
riferiment ch'a inventarà la Rizzolatti di ca a cualchi an, e cu la 
grafie de Societát filologiche furlane starongade di Lamuela e 
strambide di Ceschia e Frau. 

Guan Nazzi 

